nibzard/narodne-novine-full-text-markdown huggingface dataset:
## Uredba o carinskoj tarifi za 2009 godinu

### NN 140/2008 (4.12.2008.), Uredba o carinskoj tarifi za 2009 godinu

VLADA REPUBLIKE HRVATSKE

3928

Na temelju članka 6. Zakona o carinskoj tarifi (»Narodne novine«, broj 61/2000, 117/2000 i 119/2000), Vlada Republike Hrvatske je na sjednici održanoj 21. studenoga 2008. godine donijela

UREDBU

O CARINSKOJ TARIFI ZA 2009. GODINU

Članak 1.

Ovom Uredbom utvrđuje se Carinska tarifa za 2009. godinu, koja je sastavni dio ove Uredbe.

Članak 2.

Carinskom tarifom za 2009. godinu utvrđen je sustav nazivlja i brojčanog označavanja robe, propisana visina carina koje se naplaćuju u 2009. godini na uvoz roba, sukladno načelu najpovlaštenije nacije, te uvjeti za uvoz roba podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu.

Sustav nazivlja i brojčanog označavanja robe usklađen je s važećom Kombiniranom nomenklaturom Europske unije, radi osiguravanja usklađenosti primjene njegovih pojedinih odredbi s Kombiniranom nomenklaturom Europske unije.

Ovlašćuje se ministar financija da donese naputak za primjenu sustava nazivlja i brojčanog označavanja robe.

Članak 3.

Pri obračunu i naplati carine na robu koja se uvozi u Republiku Hrvatsku primjenjuju se stope carina, utvrđene u stupcu »Osnovna stopa carine« u Carinskoj tarifi.

Pri obračunu i naplati carine na robu podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu primjenjuju se stope carina utvrđene u stupcu »Snižene stope carine pri uvozu roba podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu«, podstupac koji se odnosi na odgovarajuću zemlju sukladno ugovoru kojim se utvrđuje povlašteni režim.

Članak 4.

Roba za koju je ovom Uredbom propisana smanjena ili nulta stopa carine radi njezine uporabe u posebne svrhe podložna je carinskom nadzoru posebne uporabe, odobravanju i provedbi postupka propisanim ovom Uredbom, Carinskim zakonom i Uredbom za provedbu carinskog zakona.

Članak 5.

Do stupanja na snagu naputka iz članka 2. stavka 3. ove Uredbe, primjenjuje se Naputak za primjenu sustava nazivlja i brojčanog označavanja robe (»Narodne novine«, broj 76/04).

Članak 6.

Ova Uredba stupa na snagu 1. siječnja 2009. godine, a objavit će se u »Narodnim novinama«.

Klasa: 413-01/08-01/09

Urbroj: 5030105-08-1

Zagreb, 21. studenoga 2008.

Predsjednik
dr. sc. Ivo Sanader, v. r

[CARINSKA TARIFA](dodatni/377989.pdf)

Uredba, NN 140/2008-3928
## Pravilnik o izmjenama i dopunama Pravilnika o postajama za opskrbu prijevoznih sredstava gorivom

### NN 141/2008 (5.12.2008.), Pravilnik o izmjenama i dopunama Pravilnika o postajama za opskrbu prijevoznih sredstava gorivom

MINISTARSTVO UNUTARNJIH POSLOVA

3932

Na temelju članka 21. stavka 2. Zakona o zapaljivim tekućinama i plinovima (»Narodne novine«, broj 108/95.) i članka 22. Zakona o prostornom uređenju i gradnji (»Narodne novine«, broj 26/07.), ministar unutarnjih poslova, uz suglasnost ministrice zaštite okoliša, prostornog uređenja i graditeljstva, donosi

PRAVILNIK

O IZMJENAMA I DOPUNAMA PRAVILNIKA O POSTAJAMA ZA OPSKRBU PRIJEVOZNIH SREDSTAVA GORIVOM

Članak 1.

U Pravilniku o postajama za opskrbu prijevoznih sredstava gorivom (»Narodne novine«, broj 93/98. i 116/07.) u članku 1. dodaje se stavak 2. koji glasi:

»Uvjeti iz stavka 1. ovog članka te provedba mjera zaštite od požara i eksplozija za sustave za opskrbu prijevoznih sredstava plinskim gorivom i ostalim vrstama energetskih izvora na postaji, određuju se posebnim propisom.«.

Članak 2.

U članku 2. stavku 1. podstavak 1. mijenja se i glasi:

»– postaja je građevina koju čine građevinski dio i postrojenje za zapaljive tekućine i/ili ukapljeni naftni plin (u daljem tekstu: UNP) i/ili stlačeni prirodni plin, bioplin, plin iz biomase, vodik ili mješavina zapaljivih plinova (u daljem tekstu: plinska goriva) kao i ostale vrste energetskih izvora, a koja služi za opskrbu prijevoznih sredstava koja se kreću na kopnu, vodi (samo športska i manja turistička plovila) i zraku (samo manji gospodarski i športski zrakoplovi) i to iz podzemnih, poluukopanih i nadzemnih spremnika, a pomoću dobavnih jedinica,«.

Članak 3.

U članku 2. stavku 1. podstavak 4. mijenja se i glasi:

»– dobavna jedinica sastoji se od pipca za istakanje tekućih goriva, odnosno ventila za istakanje UNP-a ili spojnice za istakanje plinskih goriva sa cijevi ili cijevima za istakanje i napravom za njihovo ovješanje ili odgovarajućeg uređaja, kao i naprave za puštanje u pogon i upravljanje sustavom za istakanje,«.

Članak 4.

U članku 4. stavku 1. točka 1. mijenja se i glasi:

»1. područje djelovanja pipca za istakanje, odnosno ventila za istakanje UNP-a ili spojnice za istakanje plinskih goriva,«.

Članak 5.

U članku 4. stavku 1. iza točke 5. dodaje se nova točka 6. koja glasi:

» 6. sustava za opskrbu plinskim gorivom,«.

Točke: » 6., 7., 8., 9., 10. i 11.,« postaju točke: »7., 8., 9., 10., 11. i 12.«.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-65103-2008.
Zagreb, 28. studenoga 2008.

Ministar
Tomislav Karamarko, v. r.

Pravilnik, NN 141/2008-3932
## Odluka o katastarskoj izmjeri na području Općine Klana za dio katastarske općine Klana

### NN 141/2008 (5.12.2008.), Odluka o katastarskoj izmjeri na području Općine Klana za dio katastarske općine Klana

DRŽAVNA GEODETSKA UPRAVA

3936

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE KLANA ZA DIO KATASTARSKE OPĆINE KLANA

1. U svrhu izrade katastra nekretnina i obnove zemljišne knjige na području Općine Klana za dio katastarske općine Klana provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geoprojekt d.d. Opatija.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geoprojekt d.d. Opatija ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području dijela katastarske općine Klana dužni su do 15. travnja 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području dijela katastarske općine Klana dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Rijeka i tvrtka Geoprojekt d.d. Opatija osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježiti će se na trošak nositelja tih prava.

9. Pogreške koje nastanu zbog neobilježavanja granica zemljišta ispraviti će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/11

Urbroj: 541-04-1/4-08-12

Zagreb, 26. studenoga 2008.

Ravnatelj
prof. dr. sc. Željko Bačić, v. r.

Odluka, NN 141/2008-3936
## Odluka o katastarskoj izmjeri na području Općine Kolan za dio katastarske općine Kolan

### NN 141/2008 (5.12.2008.), Odluka o katastarskoj izmjeri na području Općine Kolan za dio katastarske općine Kolan

DRŽAVNA GEODETSKA UPRAVA

3937

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE KOLAN ZA DIO KATASTARSKE OPĆINE KOLAN

1. U svrhu izrade katastra nekretnina i obnove zemljišne knjige na području Općine Kolan za dio katastarske općine Kolan provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geodetski zavod Rijeka d.o.o., Rijeka.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod Rijeka d.o.o., Rijeka ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području dijela katastarske općine Kolan dužni su do 8. ožujka 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području dijela katastarske općine Kolan dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Zadar, Ispostava Pag, i tvrtka Geodetski zavod Rijeka d.o.o., Rijeka osigurati će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježiti će se na trošak nositelja tih prava.

9. Pogreške koje nastanu zbog neobilježavanja granica zemljišta ispraviti će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/09

Urbroj: 541-04-1/4-08-9

Zagreb, 26. studenoga 2008.

Ravnatelj
prof. dr. sc. Željko Bačić, v. r.

Odluka, NN 141/2008-3937
## Odluka o katastarskoj izmjeri na području Grada Novske za katastarske općine Novska i Bročice

### NN 141/2008 (5.12.2008.), Odluka o katastarskoj izmjeri na području Grada Novske za katastarske općine Novska i Bročice

DRŽAVNA GEODETSKA UPRAVA

3938

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA NOVSKE ZA KATASTARSKE OPĆINE NOVSKA I BROČICE

1. U svrhu izrade katastra nekretnina i obnove zemljišne knjige na području Grada Novske za katastarske općine Novska i Bročice provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geofoto d.o.o. Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geofoto d.o.o. Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području katastarskih općina Novska i Bročice dužni su do 1. srpnja 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području katastarskih općina Novska i Bročice dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Sisak, Ispostava Novska; i tvrtka Geofoto d.o.o. Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/07

Urbroj: 541-04-1/4-08-15

Zagreb, 26. studenoga 2008.

Ravnatelj
prof. dr. sc. Željko Bačić, v. r.

Odluka, NN 141/2008-3938
## Odluka o katastarskoj izmjeri na području Općine Pašman za katastarske općine Neviđane, Banj, Dobropoljana i Mrljane

### NN 141/2008 (5.12.2008.), Odluka o katastarskoj izmjeri na području Općine Pašman za katastarske općine Neviđane, Banj, Dobropoljana i Mrljane

DRŽAVNA GEODETSKA UPRAVA

3939

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE PAŠMAN ZA KATASTARSKE OPĆINE NEVIĐANE, BANJ, DOBROPOLJANA I MRLJANE

1. U svrhu izrade katastra nekretnina i obnove zemljišne knjige na području Općine Pašman za katastarske općine Neviđane, Banj, Dobropoljana i Mrljane provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geodetski zavod d.d. Split.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod d.d. Split ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području katastarskih općina Neviđane, Banj, Dobropoljana i Mrljane dužni su do 30. siječnja 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području katastarskih općina Neviđane, Banj, Dobropoljana i Mrljane dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Zadar, Ispostava Biograd na Moru; i tvrtka Geodetski zavod d.d. Split osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/08

Urbroj: 541-04-1/4-08-11

Zagreb, 26. studenoga 2008.

Ravnatelj
prof. dr. sc. Željko Bačić, v. r.

Odluka, NN 141/2008-3939
## Odluka o katastarskoj izmjeri na području Općine Pisarovina za dio katastarske općine Pisarovina

### NN 141/2008 (5.12.2008.), Odluka o katastarskoj izmjeri na području Općine Pisarovina za dio katastarske općine Pisarovina

DRŽAVNA GEODETSKA UPRAVA

3940

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE PISAROVINA ZA DIO KATASTARSKE OPĆINE PISAROVINA

1. U svrhu izrade katastra nekretnina i obnove zemljišne knjige na području Općine Pisarovina za dio katastarske općine Pisarovina provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Cadcom d.o.o. Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Cadcom d.o.o. Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području dijela katastarske općine Pisarovina dužni su do 15. ožujka 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području dijela katastarske općine Pisarovina dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Zagreb, Ispostava Jastrebarsko, i tvrtka Cadcom d.o.o. Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/06

Urbroj: 541-04-1/4-08-14

Zagreb, 26. studenoga 2008.

Ravnatelj
prof. dr. sc. Željko Bačić, v. r.

Odluka, NN 141/2008-3940
## Odluka o katastarskoj izmjeri na području Općine Rešetari za katastarsku općinu Rešetari

### NN 141/2008 (5.12.2008.), Odluka o katastarskoj izmjeri na području Općine Rešetari za katastarsku općinu Rešetari

DRŽAVNA GEODETSKA UPRAVA

3941

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE REŠETARI ZA KATASTARSKU OPĆINU REŠETARI

1. U svrhu izrade katastra nekretnina i obnove zemljišne knjige na području Općine Rešetari za katastarsku općinu Rešetari provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geodetski zavod d.d. Osijek.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod d.d. Osijek ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području katastarske općine Rešetari dužni su do 20. ožujka 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području katastarske općine Rešetari dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Slavonski Brod, Ispostava Nova Gradiška; i tvrtka Geodetski zavod d.d. Osijek osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježiti će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/05

Urbroj: 541-04-1/4-08-19

Zagreb, 26. studenoga 2008.

Ravnatelj
prof. dr. sc. Željko Bačić, v. r.

Odluka, NN 141/2008-3941
## Odluka o katastarskoj izmjeri na području Općine Slivno za dio katastarske općine Slivno (nova k.o. Komarna - Duboka)

### NN 141/2008 (5.12.2008.), Odluka o katastarskoj izmjeri na području Općine Slivno za dio katastarske općine Slivno (nova k.o. Komarna - Duboka)

DRŽAVNA GEODETSKA UPRAVA

3943

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE SLIVNO ZA DIO KATASTARSKE OPĆINE SLIVNO (NOVA k.o. KOMARNA – DUBOKA)

1. U svrhu izrade katastra nekretnina i obnove zemljišne knjige na području Općine Slivno za dio katastarske općine Slivno (nova k.o. Komarna – Duboka) provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geodetski zavod d.d. Split.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod d.d. Split ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području dijela katastarske općine Slivno (nova k.o. Komarna – Duboka) dužni su do 28. prosinca 2008. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području dijela katastarske općine Slivno (nova k.o. Komarna-Duboka) dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Dubrovnik, Ispostava Metković, i tvrtka Geodetski zavod d.d. Split osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/11

Urbroj: 541-04-1/4-08-13

Zagreb, 26. studenoga 2008.

Ravnatelj
prof. dr. sc. Željko Bačić, v. r.

Odluka, NN 141/2008-3943
## Odluka o katastarskoj izmjeri na području Grada Virovitice za dijelove katastarskih općina Virovitica i Virovitica-grad

### NN 141/2008 (5.12.2008.), Odluka o katastarskoj izmjeri na području Grada Virovitice za dijelove katastarskih općina Virovitica i Virovitica-grad

DRŽAVNA GEODETSKA UPRAVA

3944

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA VIROVITICE ZA DIJELOVE KATASTARSKIH OPĆINA VIROVITICA I VIROVITICA-GRAD

1. U svrhu izrade katastra nekretnina i obnove zemljišne knjige na području Grada Virovitice za dijelove katastarskih općina Virovitica i Virovitica-grad provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Zavod za fotogrametriju d.d. Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Zavod za fotogrametriju d.d. Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području dijelova katastarskih općina Virovitica i Virovitica-grad dužni su do 15. ožujka 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području dijelova katastarskih općina Virovitica i Virovitica-grad dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Virovitica i tvrtka Zavod za fotogrametriju d.d. Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/02

Urbroj: 541-04-1/4-08-12

Zagreb, 26. studenoga 2008.

Ravnatelj
prof. dr. sc. Željko Bačić, v. r.

Odluka, NN 141/2008-3944
## Rješenje kojim se društvu Gajger d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

### NN 141/2008 (5.12.2008.), Rješenje kojim se društvu Gajger d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3952

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2, članka 250. stavak 2, i članka 260. stavak 1. točka 1. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu Krune Gajgera iz Zagreba, Križovljanska 1 osnivača društva Gajger d.o.o. za zastupanje u osiguranju, za izdavanje dozvole za obavljanje poslova zastupanja u osiguranju, na sjednici održanoj 21. studenoga 2008. donijela je

RJEŠENJE

I. Društvu Gajger d.o.o. za zastupanje u osiguranju, Zagreb, Križovljanska 1, daje se dozvola za obavljanje poslova zastupanja u osiguranju.

II. Društvo Gajger d.o.o. za zastupanje u osiguranju, Zagreb, Križovljanska 1, dužno je poslove zastupanja u osiguranju obavljati kao isključivu djelatnost.

III. Društvo Gajger d.o.o. za zastupanje u osiguranju, Zagreb, Križovljanska 1, dužno je u roku od tri dana od dana upisa u sudski registar promjene tvrtke društva, promjene djelatnosti i povećanja temeljnog kapitala društva dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa UP/I-453-02/08-37/45

Urbroj: 326-112-08-3

Zagreb, 21. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 141/2008-3952
## Odluka o opozivu Željka Čimbura s dužnosti izvanrednog i opunomoćenog veleposlanika Republike Hrvatske u Maleziji, u Socijalističkoj Republici Vijetnam, u Laoskoj Narodnoj Demokratskoj Republici, u Uniji Mjanma u Brunej Darussalam

### NN 142/2008 (10.12.2008.), Odluka o opozivu Željka Čimbura s dužnosti izvanrednog i opunomoćenog veleposlanika Republike Hrvatske u Maleziji, u Socijalističkoj Republici Vijetnam, u Laoskoj Narodnoj Demokratskoj Republici, u Uniji Mjanma u Brunej Darussalam

PREDSJEDNIK REPUBLIKE HRVATSKE

3932

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-02/322, urbroj: 50304/2-08-05 od 24. studenoga 2008. kojim je predsjednik Vlade Republike Hrvatske dao prethodni supotpis, donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

ŽELJKO ČIMBUR opoziva se s dužnosti izvanrednog i opunomoćenog veleposlanika Republike Hrvatske u Maleziji, sa sjedištem u Kuala Lumpuru, dužnosti izvanrednog i opunomoćenog veleposlanika Republike Hrvatske u Socijalističkoj Republici Vijetnam, sa sjedištem u Kuala Lumpuru, dužnosti izvanrednog i opunomoćenog veleposlanika Republike Hrvatske u Laoskoj Narodnoj Demokratskoj Republici, sa sjedištem u Kuala Lumpuru, dužnosti izvanrednog i opunomoćenog veleposlanika Republike Hrvatske u Uniji Mjanma, sa sjedištem u Kuala Lumpuru i dužnosti izvanrednog i opunomoćenog veleposlanika Republike Hrvatske u Brunej Darussalam, sa sjedištem u Kuala Lumpuru.

Ova Odluka stupa na snagu 15. prosinca 2008. godine.

Klasa: 018-07/08-02/14
Urbroj: 71-05-03/1-08-4
Zagreb, 4. prosinca 2008.

Predsjednik
Republike Hrvatske
Stjepan Mesić, v. r.

Odluka, NN 142/2008-3932
## Odluka o opozivu dr. sc. Josipa Vrbošića s dužnosti izvanrednog i opunomoćenog veleposlanika Republike Hrvatske u Bosni i Hercegovini

### NN 142/2008 (10.12.2008.), Odluka o opozivu dr. sc. Josipa Vrbošića s dužnosti izvanrednog i opunomoćenog veleposlanika Republike Hrvatske u Bosni i Hercegovini

PREDSJEDNIK REPUBLIKE HRVATSKE

3933

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-02/348, urbroj: 50304/2-08-05 od 16. listopada 2008. kojim je predsjednik Vlade Republike Hrvatske dao prethodni supotpis, donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Dr. sc. JOSIP VRBOŠIĆ opoziva se s dužnosti izvanrednog i opunomoćenog veleposlanika Republike Hrvatske u Bosni i Hercegovini, sa sjedištem u Sarajevu.

Ova Odluka stupa na snagu 15. prosinca 2008. godine.

Klasa: 018-07/08-02/41
Urbroj: 71-05-03/1-08-4
Zagreb, 4. prosinca 2008.

Predsjednik
Republike Hrvatske
Stjepan Mesić, v. r.

Odluka, NN 142/2008-3933
## Odluka o postavljenju Željka Bošnjaka za izvanrednog i opunomoćenog veleposlanika Republike Hrvatske u Maleziji

### NN 142/2008 (10.12.2008.), Odluka o postavljenju Željka Bošnjaka za izvanrednog i opunomoćenog veleposlanika Republike Hrvatske u Maleziji

PREDSJEDNIK REPUBLIKE HRVATSKE

3935

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/371, urbroj: 50304/2-08-05 od 24. studenoga 2008., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam ŽELJKA BOŠNJAKA za izvanrednog i opunomoćenog veleposlanika Republike Hrvatske u Maleziji, sa sjedištem u Kuala Lumpuru.

Ova Odluka stupa na snagu 16. prosinca 2008. godine.

Klasa: 018-07/08-02/29
Urbroj: 71-05-03/1-08-7
Zagreb, 4. prosinca 2008.

Predsjednik
Republike Hrvatske
Stjepan Mesić, v. r.

Odluka, NN 142/2008-3935
## Odluka o postavljenju mr. sc. Željka Kuprešaka za izvanrednog i opunomoćenog veleposlanika Republike Hrvatske u Republici Srbiji

### NN 142/2008 (10.12.2008.), Odluka o postavljenju mr. sc. Željka Kuprešaka za izvanrednog i opunomoćenog veleposlanika Republike Hrvatske u Republici Srbiji

PREDSJEDNIK REPUBLIKE HRVATSKE

3937

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/367, urbroj: 50304/2-08-05 od 24. studenoga 2008., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam mr. sc. ŽELJKA KUPREŠAKA za izvanrednog i opunomoćenog veleposlanika Republike Hrvatske u Republici Srbiji, sa sjedištem u Beogradu.

Ova Odluka stupa na snagu 16. prosinca 2008. godine.

Klasa: 018-07/08-02/22
Urbroj: 71-05-03/1-08-7
Zagreb, 4. prosinca 2008.

Predsjednik
Republike Hrvatske
Stjepan Mesić, v. r.

Odluka, NN 142/2008-3937
## Odluka o opozivu Josipa Para s dužnosti izvanrednog i opunomoćenog veleposlanika Republike Hrvatske u Ujedinjenoj Kraljevini Velike Britanije i Sjeverne Irske i u Republici Gambiji

### NN 142/2008 (10.12.2008.), Odluka o opozivu Josipa Para s dužnosti izvanrednog i opunomoćenog veleposlanika Republike Hrvatske u Ujedinjenoj Kraljevini Velike Britanije i Sjeverne Irske i u Republici Gambiji

PREDSJEDNIK REPUBLIKE HRVATSKE

3938

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-02/315, urbroj: 50304/2-08-05 od 2. prosinca 2008., kojim je predsjednik Vlade Republike Hrvatske dao prethodni supotpis, donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

JOSIP PARO opoziva se s dužnosti izvanrednog i opunomoćenog veleposlanika Republike Hrvatske u Ujedinjenoj Kraljevini Velike Britanije i Sjeverne Irske, sa sjedištem u Londonu i dužnosti izvanrednog i opunomoćenog veleposlanika Republike Hrvatske u Republici Gambiji, sa sjedištem u Londonu.

Ova Odluka stupa na snagu 15. siječnja 2009. godine.

Klasa: 018-07/08-02/10

Urbroj: 71-05-03/1-08-4

Zagreb, 5. prosinca 2008.

Predsjednik
Republike Hrvatske
Stjepan Mesić, v. r.

Odluka, NN 142/2008-3938
## Odluka o opozivu mr. sc. Frane Krnića s dužnosti izvanrednog i opunomoćenog veleposlanika Republike Hrvatske u Kraljevini Nizozemskoj i dužnosti stalnog predstavnika Republike Hrvatske pri Organizaciji za zabranu kemijskog oružja (OPCW)

### NN 142/2008 (10.12.2008.), Odluka o opozivu mr. sc. Frane Krnića s dužnosti izvanrednog i opunomoćenog veleposlanika Republike Hrvatske u Kraljevini Nizozemskoj i dužnosti stalnog predstavnika Republike Hrvatske pri Organizaciji za zabranu kemijskog oružja (OPCW)

PREDSJEDNIK REPUBLIKE HRVATSKE

3939

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-02/314, urbroj: 50304/2-08-05 od 2. prosinca 2008., kojim je predsjednik Vlade Republike Hrvatske dao prethodni supotpis, donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

mr. sc. FRANE KRNIĆ opoziva se s dužnosti izvanrednog i opunomoćenog veleposlanika Republike Hrvatske u Kraljevini Nizozemskoj, sa sjedištem u Den Haagu i dužnosti stalnog predstavnika Republike Hrvatske pri Organizaciji za zabranu kemijskog oružja (OPCW), sa sjedištem u Den Haagu.

Ova Odluka stupa na snagu 15. siječnja 2009. godine.

Klasa: 018-07/08-02/13

Urbroj: 71-05-03/1-08-4

Zagreb, 5. prosinca 2008.

Predsjednik
Republike Hrvatske
Stjepan Mesić, v. r.

Odluka, NN 142/2008-3939
## Pravilnik o izmjeni i dopuni Pravilnika o dodatku na plaću i načinu isplate plaće

### NN 142/2008 (10.12.2008.), Pravilnik o izmjeni i dopuni Pravilnika o dodatku na plaću i načinu isplate plaće

MINISTARSTVO OBRANE

3946

Na temelju članka 170. stavka 4. Zakona o službi u Oružanim snagama Republike Hrvatske (»Narodne novine«, broj 33/02, 58/02, 175/03, 136/04 i 76/07) donosim

PRAVILNIK

O IZMJENI I DOPUNI PRAVILNIKA O DODATKU NA PLAĆU I NAČINU ISPLATE PLAĆE

Članak 1.

U Pravilniku o dodatku na plaću i načinu isplate plaće (»Narodne novine«, broj 50/2008) u članku 19. iza riječi »Republike Hrvatske« briše se točka i dodaju riječi: »osim dodatka za akademski stupanj iz članka 16. ovoga Pravilnika koji se primjenjuje i na djelatne vojne osobe raspoređene u Vojnu sigurnosno-obavještajnu agenciju.«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 023-03/08-04/7

Urbroj: 512-01-08-3

Zagreb, 1. prosinca 2008.

Ministar
Branko Vukelić, v. r.

Pravilnik, NN 142/2008-3946
## Pravilnik o izmjenama Pravilnika o općim uvjetima za obavljanje poštanskih usluga

### NN 142/2008 (10.12.2008.), Pravilnik o izmjenama Pravilnika o općim uvjetima za obavljanje poštanskih usluga

MINISTARSTVO MORA, PROMETA I INFRASTRUKTURE

3948

Na temelju članka 7. stavka 2. i 3. Zakona o pošti (»Narodne novine«, broj 172/03., 15/04., 92/05. i 63/08.) ministar mora, prometa i infrastrukture donosi

PRAVILNIK

O IZMJENAMA PRAVILNIKA O OPĆIM UVJETIMA ZA OBAVLJANJE POŠTANSKIH USLUGA

Članak 1.

U Pravilniku o općim uvjetima za obavljanje poštanskih usluga (»Narodne novine«, broj 151/04., 122/05. i 25/08.) u članku 5. stavci 5., 6., 7., 8. i 9. brišu se.

Članak 2.

U cijelom tekstu Pravilnika o općim uvjetima za obavljanje poštanskih usluga (»Narodne novine«, broj 151/04., 122/05. i 25/08.) riječ: »netipizirano« u određenom broju i padežu briše se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/08-02/67

Urbroj: 530-10-08-3

Zagreb, 21. studenoga 2008.

Ministar
Božidar Kalmeta, dipl. ing., v. r.

Pravilnik, NN 142/2008-3948
## Pravilnik o izradi planova uzorkovanja i dijagnostičkih metoda za otkrivanje i potvrđivanje pristunosti bolesti mekušaca bonamioze (Bonamia ostreae) i marteilioze (Marteilia refringens)

### NN 142/2008 (10.12.2008.), Pravilnik o izradi planova uzorkovanja i dijagnostičkih metoda za otkrivanje i potvrđivanje pristunosti bolesti mekušaca bonamioze (Bonamia ostreae) i marteilioze (Marteilia refringens)

MINISTARSTVO POLJOPRIVREDE, RIBARSTVA I RURALNOG RAZVOJA

3951

Na temelju članka 17. stavka 3. Zakona o veterinarstvu (»Narodne novine«, br. 41/07) ministar poljoprivrede, ribarstva i ruralnog razvoja donosi

PRAVILNIK

O IZRADI PLANOVA UZORKOVANJA I DIJAGNOSTIČKIH METODA ZA OTKRIVANJE I POTVRĐIVANJE PRISUTNOSTI BOLESTI MEKUŠACA BONAMIOZE (Bonamia ostreae) I MARTEILIOZE (Marteilia refringens)[[1]](#footnote-13251-1)

Članak 1.

Ovim se Pravilnikom propisuju metode uzorkovanja i dijagnostike koje se moraju provoditi radi otkrivanja i potvrđivanja bonamioze (Bonamia ostreae) i marteilioze (Marteilia refringens) u mekušaca u slučaju abnormalnih uginuća[[2]](#footnote-13251-2) te radi priznavanja odobrenih (slobodnih) zona i uzgajališta, a koje se nalaze u Dodatku ovoga Pravilnika.

Članak 2.

Dodatak je tiskan u prilogu ovoga Pravilnika i njegov je sastavni dio.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/08-01/36

Urbroj: 525-6-08-1

Zagreb, 18. studenoga 2008.

Ministar
mr. sc. Božidar Pankretić, v. r.

DODATAK

Planovi uzorkovanja i dijagnostičke metode za otkrivanje i potvrđivanje prisutnosti bolesti mekušaca bonamioze (Bonamia ostreae) i marteilioze (Marteilia refringens)

Planovi uzorkovanja i dijagnostičke metode koje se moraju provoditi, uključujući tehnike, postupke pretraživanja i korištenja medija, njihova standardizacija i tumačenje rezultata, za otkrivanje i potvrđivanje prisutnosti bolesti bonamioze (Bonamia ostreae) i marteilioze (Marteilia refringens) u mekušaca u slučaju abnormalnih uginuća[[3]](#footnote-13251-3) i radi priznavanja odobrenih (slobodnih) zona i uzgajališta, moraju udovoljavati onima propisanim u važećoj verziji Dijagnostičkog priručnika za bolesti akvatičnih životinja Svjetske organizacije za zdravlja životinja (OIE), Dio 2., Odjeljak 2.2. Bolesti mekušaca: Poglavlje 1.2. (Opći podaci), Poglavlje 2.1.1. (bonamioza) i Poglavlje 2.2.4. (marteilioza).

[[1](#footnote-13251-1-backlink)] Pravilnikom se preuzimaju odredbe Odluke Komisije 2002/878/EC od 6. studenoga 2002. koja uspostavlja planove uzorkovanja i dijagnostičke metode za otkrivanje i potvrđivanje prisutnosti bolesti mekušaca bonamioze (Bonamia ostreae) i marteilioze (Marteilia refringens).

[[2](#footnote-13251-2-backlink)] Abnormalna uginuća su iznenadna, znatna uginuća koja se javljaju u kratkom razdoblju između dva pregleda uzgoja (npr. u razdoblju od 15 dana).

[[3](#footnote-13251-3-backlink)] Abnormalna uginuća su iznenadna, znatna uginuća koja se javljaju u kratkom razdoblju između dva pregleda uzgoja (npr. u razdoblju od 15 dana).

Pravilnik, NN 142/2008-3951
## Odluka o izmjeni Odluke o uvjetima za odobrenje unutardnevnoga kredita na osnovi zaloga vrijednosnih papira

### NN 142/2008 (10.12.2008.), Odluka o izmjeni Odluke o uvjetima za odobrenje unutardnevnoga kredita na osnovi zaloga vrijednosnih papira

HRVATSKA NARODNA BANKA

3956

Na temelju članka 11. stavaka 1. i 3. i članka 42. stavka 3. točke 5. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 3. prosinca 2008. donio je

ODLUKU

O IZMJENI ODLUKE O UVJETIMA ZA ODOBRENJE UNUTARDNEVNOGA KREDITA NA OSNOVI ZALOGA VRIJEDNOSNIH PAPIRA

I.

U točki IV. Odluke o uvjetima za odobrenje unutardnevnoga kredita na osnovi zaloga vrijednosnih papira (»Narodne novine«, br. 34/2005.) stavak 4. mijenja se i glasi:

»Vrijednosni papiri koji mogu biti predmet zaloga za unutardnevni kredit jesu trezorski zapisi Ministarstva financija Republike Hrvatske u kunama izdani s izvornim rokom dospijeća do godine dana.«

II.

Ova Odluka stupa na snagu danom objave u »Narodnim novinama«.

O. br. 722/2008.

Zagreb, 3. prosinca 2008.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 142/2008-3956
## Odluka o izmjeni Odluke o uvjetima za odobrenje kratkoročnoga kredita na osnovi zaloga vrijednosnih papira (lombardni kredit)

### NN 142/2008 (10.12.2008.), Odluka o izmjeni Odluke o uvjetima za odobrenje kratkoročnoga kredita na osnovi zaloga vrijednosnih papira (lombardni kredit)

HRVATSKA NARODNA BANKA

3957

Na temelju članka 11. stavaka 1. i 3. i članka 42. stavka 3. točke 5. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 3. prosinca 2008. donio je

ODLUKU

O IZMJENI ODLUKE O UVJETIMA ZA ODOBRENJE KRATKOROČNOGA KREDITA NA OSNOVI ZALOGA VRIJEDNOSNIH PAPIRA (LOMBARDNI KREDIT)

I.

U točki III. Odluke o uvjetima za odobrenje kratkoročnoga kredita na osnovi zaloga vrijednosnih papira (lombardni kredit), »Narodne novine«, br. 34/2005., stavak 3. mijenja se i glasi:

»Vrijednosni papiri koji mogu biti predmet zaloga za lombardni kredit jesu trezorski zapisi Ministarstva financija Republike Hrvatske u kunama izdani s izvornim rokom dospijeća do godine dana.«

II.

Ova Odluka stupa na snagu danom objave u »Narodnim novinama«.

O. br. 723/2008.

Zagreb, 3. prosinca 2008.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 142/2008-3957
## Sadržaj i oblik novog obrasca Izvješća o imovnom stanju dužnosnika

### NN 143/2008 (11.12.2008.), Sadržaj i oblik novog obrasca Izvješća o imovnom stanju dužnosnika

POVJERENSTVO ZA ODLUČIVANJE O SUKOBU INTERESA

3963

Povjerenstvo za odlučivanje o sukobu interesa na svojoj 3. sjednici održanoj u Zagrebu, dana 19. studenoga 2008. pod točkom 1. dnevnog reda, sukladno obvezi iz članka 2. stavak 1. i 2., članka 7. stavak 7. i članka 20. stavak 2. Zakona o sprječavanju sukoba interesa u obnašanju javnih dužnosti (»Narodne novine« br. 163/03, 94/04, 48/05, 141/06. i 60/08.), donijelo je sljedeći

ZAKLJUČAK

1. Povjerenstvo jednoglasno utvrđuje sadržaj i oblik novog obrasca Izvješća o imovnom stanju dužnosnika

2. Povjerenstvo će novi obrazac Izvješća o imovnom stanju dužnosnika – Imovinska kartica, objaviti u »Narodnim novinama«.

Broj: I-59-PSI-SP-3/08

Zagreb, 25. studenoga 2008.

Predsjednik Povjerenstva
Mate Kačan, dipl. iur., v. r.

![](dodatni/378094.jpeg)

![](dodatni/378095.jpeg)

![](dodatni/378096.jpeg)

![](dodatni/378097.jpeg)

Ostalo, NN 143/2008-3963
## Odluka o imenovanju člana Povjerenstva za odlučivanje o sukobu interesa

### NN 145/2008 (15.12.2008.), Odluka o imenovanju člana Povjerenstva za odlučivanje o sukobu interesa

HRVATSKI SABOR

3966

Na temelju članka 80. Ustava Republike Hrvatske i članka 16. stavka 3. Zakona o sprječavanju sukoba interesa u obnašanju javnih dužnosti (»Narodne novine«, br. 163/03., 94/04., 48/05., 141/06. i 60/08.) Hrvatski sabor na sjednici 5. prosinca 2008. donio je

ODLUKU

O IMENOVANJU ČLANA POVJERENSTVA ZA ODLUČIVANJE O SUKOBU INTERESA

Za člana Povjerenstva za odlučivanje o sukobu interesa imenuje se iz redova uglednih javnih djelatnika prof. dr. sc. IVAN TANTA.

Klasa: 021-13/08-07/107

Zagreb, 5. prosinca 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 145/2008-3966
## Odluka o imenovanju članice Sveučilišnog savjeta Sveučilišta u Zagrebu

### NN 145/2008 (15.12.2008.), Odluka o imenovanju članice Sveučilišnog savjeta Sveučilišta u Zagrebu

HRVATSKI SABOR

3967

Na temelju članka 80. Ustava Republike Hrvatske, Hrvatski sabor na sjednici 5. prosinca 2008., donio je

ODLUKU

O IMENOVANJU ČLANICE SVEUČILIŠNOG SAVJETA SVEUČILIŠTA U ZAGREBU

Za članicu Sveučilišnog savjeta Sveučilišta u Zagrebu imenuje se prof. dr. sc. VIDA DEMARIN.

Klasa: 021-13/08-07/106

Zagreb, 5. prosinca 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 145/2008-3967